Mathomong Seisemane go ya go Sesotho sa Leboa I
Phetolelo ya I ka go Sesotho sa Leboa Go na le lebaka le lebotse leo ka lona e bego e dutše e le puku yeo e gatišwago le go fetolelwa go feta dipuku tše dingwe lefaseng ka moka.
Ithute ganyenyane ka bophelo bja dinonyana tše tše dibotse kudu. Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
DIHLOGO TŠE DINGWE TŠA INTHANETENG
Mmušo wa Modimo o tla Phetha Eng?
Dihlatse tša Jehofa
Dilo tše di Lego Gona
Dikgatišo tše di Lego Gona
BOFELO GA SE PHEDIŠO E KGOLO YA LEFASE KA MOLLO WOO O LAUMAGO.
Bofelo bo tla tlišwa ke’ng? Kutollo 19:11 e re: “Ka bona legodimo le bulega gomme ka bona pere e tšhweu. Yo a e nametšego o bitšwa Mmotegi le Morereši.” Temana 19 e tšwela pele ka gore: “Ka bona sebata le dikgoši tša lefase le madira a tšona ba kgobokanetše go lwa le yo a nametšego pere le madira a gagwe.” (Kutollo 19:11-21) Gaešita le ge bontši bja dipolelwana tšeo di dirišitšwego mo e le tša seswantšhetšo, re ka kgona go kwešiša se: Modimo o tla romela madira a barongwa go fediša manaba a gagwe.
Molaetša wa Beibele wa mabapi le bofelo ke ditaba tše dibotse, e sego tše mpe
Beibele e hlalosa gore: “Mehleng ya dikgoši tšeo Modimo wa legodimo o tla hloma mmušo wo o ka se kego wa fedišwa. Mmušo woo o ka se ke wa fetišetšwa go batho ba bangwe. O tla pšhatlaganya mebušo ye ka moka wa e fediša gomme wona o tla ema go iša mehleng ya neng le neng.” (Daniele 2:44) Ka ge go boletšwe pejana ntlheng ya boraro, go tla fedišwa “dikgoši tša lefase le madira a tšona,” ao a “[kgobokanetšego] go lwa le yo a nametšego pere le madira a gagwe.”—Kutollo 19:19.
Beibele e re: “[Modimo] o fediša dintwa go fihla pheletšong ya lefase.” (Psalme 46:9) E bile e re: “Baloki ke bona ba tla dulago mo lefaseng gomme bao ba se nago bosodi ba šala go lona. Ge e le ba kgopo ba tla fedišwa lefaseng; baradia bona ba tla tlošwa go lona.” (Diema 2:21, 22) E oketša ka gore: “Bonang! Dilo ka moka ke di dira tše mpsha.”—Kutollo 21:4, 5.
GO FEDIŠWA GA BATHO BAO BA TŠWETŠAGO PELE BOEMO BJA GONA BJALE BJA DITABA LE GO BO THEKGA.
Jesu Kriste o itše: “Bjale wo ke motheo wa kahlolo, gore seetša se tlile lefaseng; eupša batho ba ratile leswiswi go e na le seetša gobane mediro ya bona e le e kgopo.” (Johane 3:19) Ge Beibele e hlalosa phedišo ya lefase ka bophara yeo e diregilego mehleng ya monna yo a botegago e lego Noa, e re: “Lefase la nakong yeo le ile la senywa ge le be le apešwa ke meetse. Eupša ka lona lentšu leo, magodimo le lefase tšeo gona bjale di lego gona di boloketšwe mollo, di lotetšwe letšatši la kahlolo le la tshenyego ya batho ba sa boifego Modimo.”—2 Petro 3:5-7.
Akanya kamoo lefase le le tla bago le kgahliša ka gona ge Modimo a fediša ditutuetšo ka moka tše mpe! Go molaleng gore molaetša wa Beibele wa mabapi le bofelo ke ditaba tše dibotse, e sego tše mpe. Lega go le bjalo, o ka ipotšiša gore: ‘Na Beibele e re botša gore bofelo bo tla tla neng? Na bo ka ba bo le kgauswi? Nka bo phologa bjang?’
Go tla ba bjang ka morago ga bofelo? Mangwalo a mantši a hlalosa nako yeo e thabišago. Ka mohlala: “‘[Modimo] o tla phumola megokgo ka moka mahlong a bona gomme lehu le ka se hlwe le sa ba gona, le ge e le manyami goba sello goba bohloko di ka se hlwe di sa ba gona. Dilo tša pele di fetile.’ Yo a dutšego sedulong sa bogoši a re: ‘Bonang! Dilo ka moka ke di dira tše mpsha.’” (Kutollo 21:4, 5) Bofelo ga bo a swanela go bolela go fela ga bophelo bja gago. Modimo o nyaka gore re phologe, e bile o re botša kamoo re ka phologago ka gona.
Dikahlolo tša Modimo—Na di be di le Sehlogo?
Ntšha Moneelo wa go Thekga Modiro wa Rena wa Lefase ka Bophara